Qodirov: Nemsovning o‘limini G‘arb maxsus xizmatlari tashkillashtirgan

Checheniston rahbari Ramzan Qodirov Boris Nemsovning o‘ldirib ketilishini makkorona tadbir deb atadi va bu jinoyatda Rossiyada tanglikni kuchaytirishdan manfaatdor kuchlarni aybladi, deb yozadi “Rossiyskaya gazeta” Qodirovning Instagram sahifasiga tayanib.

“Qotillik tashkilotchilari Nemsovning o‘limida butun dunyo mamlakat rahbariyatini ayblashiga, natijada norozilik yuzaga kelishiga umid qilgan, — dedi Qodirov. — Nemsovning o‘limini Rossiyada har qanday yo‘l bilan ichki nizoni keltirib chiqarishga urinayotgan G‘arb maxsus xizmatlari tashkil qilganiga shubha yo‘q”.
Checheniston rahbari fikricha, Kiyev bilan munosabatlar keskinligini hisobga olgan holda, Nemsovga nisbatan “hukm”ni Ukraina maxsus xizmatlari qo‘li bilan ijro etgan bo‘lishlari mumkin.